Nisa Soraya

Nisa Soraya (oik. "Nisa Soraja," s. 21. maaliskuuta 1957 Birmingham, Englanti) on iskelmälaulaja. Hän asui ja esiintyi 1980-luvulla Suomessa. Soraya oli uransa huipun aikoihin Suomessa ainoa aasialaistaustainen esiintyjä, joka asui maassa.
Sorayan esittämiä kappaleita ovat muun muassa ”Huone 105” ja Markku Aron kanssa esitetystä yhteiskappaleesta ”Mun suothan tulla vierees sun”. Sittemmin hän on esiintynyt lähinnä suomalaisyleisölle Suomessa, Kanariansaarilla ja Kreikassa ja ollut mukana useissa Dannyn konserteissa.
Soraya elelee nykypäivinä Kanariansaarilla, Ranskassa, Singaporessa ja Suomessa.
Elämäkerta.
Soraya syntyi 21. maaliskuuta 1957 Birminghaminassa, Englannissa. Hänen perheeseensä kuului ranskalainen äiti ja pakistanilainen isä. Perhe muutti Ranskaan hänen ollessaan kaksiviikkoinen, ja kun hän oli kuusivuotias perhe muutti Singaporeeen.
Soraya on lapsesta asti nauttinut esiintymisestä. Hänen äitinsä ei halunnut, että hänestä tulisi esiintyjä. Hänen isänsä puolestaan kannusti esiintymiseen.
Ura.
Soraya aloitti musiikkiuransa 1970-luvun alussa Singaporessa eri yhtyeissä ollessaan 15-vuotias. Hän tutustui 1970- ja 80-luvun taitteessa TeePees -yhtyeeseen. Hän toimi yhtyeen solistina yhtyeen Euroopan-kiertueella vuonna 1980. Yhtye esiintyi Saksassa, Sveitsissä, Itävallassa, Norjassa, Ruotsissa ja Suomessa.
Sorayan Polydor-levy-yhtiön alla julkaistu esikoissingle “Singapore“ julkaistiin vuonna 1980. Single tehtiin, koska tuottaja Timo Lindström halusi testata menestyksen markkinoilla ja television ja radion mielenkiinnon. Julkaisu ei nostanut artistia kuitenkaan vielä erityiseen suosioon. Markku Aro ja Soraya osallistuivat vuoden 1981 euroviisukarsintoihin yhteiskappaleellaan “Mun suothan tulla vierees sun“, mikä toi Sorayan paremmin Suomen kansan tietoisuuteen. Hän esiintyi Aron kanssa jopa yli 20 konsertissa kuukaudessa. Hän solmi levytyssopimuksen Finnlevyn kanssa läpimurron aikoihin. Hänen esikoisalbuminsa "Nisa" julkaistiin vuonna 1982. Albumilta julkaistiin singlet “Kiiruhda hiljaa“ ja hitiksi noussut “Huone 105“. Albumin julkaisun jälkeen artistilta julkaistiin 1980-luvulla enää vain muutama single. Single “Anna rakas raju hetki“ julkaistiin vuonna 1985. Kappale ei julkaisuhetkellään kerännyt erityistä huomiota, mutta vuosien varrella siitä muodostui hitti. Singlestä nauhoitettiin myös englanninkielinen versio, joka julkaistiin Disques Ibach -levy-yhtiön kautta Keski-Euroopassa.
Soraya palasi 1980-luvun lopulla TeePees-yhtyeeseen ja jatkoi esiintymistä yhtyeen kanssa Euroopassa.
Soraya tutustui 1990-luvulla Dannyyn Kanariansaarilla. Heistä tuli läheiset ystävät ja hän esiintyi "Danny Show'ssa" kymmenen vuoden ajan.
Soraya osallistui vuonna 2020 Uuden Musiikin Kilpailun karsintoihin Drag Factor Finland -yhtyeen kanssa. Yhtyettä ei kuitenkaan valittu kisaan. Hän toimi saman vuoden keväällä "All Together Now Suomi" -ohjelman yhtenä tuomarina.
Soraya esiintyi rikkaana syksyllä 2024 Nelosella ja Ruudussa esitettävässä tosi-tv-ohjemassa "Rikkaat ja rahattomat".
Yksityiselämä.
Soraya tapasi Markku Aron TeePees-yhtyeen konsertissa Turussa vuonna 1980. Aro suostutteli hänet muuttamaan Suomeen töiden vuoksi. Hän teki Aron kanssa aktiivisesti työprojekteja. Aktiivisen yhteydenpidon seurauksena he alkoivat seurustella.
Soraya meni 1980-luvun lopulla naimisiin suomalaisen miehen kanssa. Avioliitto kesti alle kaksi viikkoa. Soraya haki avioeroa ja “pakeni“ Ranskaan.
Soraya on seurustellut vuodesta 1998 lähtien perulaisen plastiikkakirurgin kanssa. He omistavat yhteisen kodin Kanariansaarilla.